open-index/open-wikipedia-markdown huggingface dataset:
גנייס אקסטה

[ממוזער|330x330 פיקסלים|דוגמה של גנייס טונליטי מ"גנייס אקסטה" בקנדה, שמוצגת במוזאון הטבע ב[וינה|ווינה]] 
**גנייס אקסטה** (באנגלית: **Acasta Gneiss**) הנקרא גם אקסטה גנייס קומפלקס, הוא גוש סלעים המורכב בעיקר מגנייס שנוצר מטונליט ונחשב, לקטע הקרום העתיק ביותר על פני כדור הארץ. בגוש מצויים סלעים בהרכבים שונים מעידן הארכאיקון מתקופות שבין 2.8 לארבעה מיליארד שנים. "גנייס אקסטה" יוצר  את הקצה הצפון-מערבי של "קראטוּן העבדים" בטריטוריות הצפון-מערביות שבקנדה, כ-300 ק"מ  צפונית לעיר ילונייף ומשתרע על שטח של כ-13,000 קמ"ר. באזור מצויים כאמור גנייסים טונליטיים וגרנודיוריטים, אך גם קיימים  מעט סלעי גנייס שמקורם בסלעי יסוד בעלי הרכב מאפי יותר. הגוש מוסתר ברובו על ידי כיסוי דק וחלקי של סלעי משקע רבעוניים, כלומר בני פחות משלושה מיליון שנים. המתחם הגנייסי מהווה תיעוד של פעילות וולקנית והתמרה שנמשכו על פני יותר ממיליארד שנה.. 

החל משנת 2008, גילו מחקרים כי ככל הנראה, במחוז קוויבק בקנדה באתר שנקרא "חגורת הירקן של נובאוגיוטוק" מצויים סלעים עתיקים יותר מאשר גנייס אקסטה, למרות שהנושא עדיין לא הוכרע באופן חד משמעי, כיוון שמדובר בשתי שיטות תיארוך שונות.

## גילוי ומיקום
האתר מופה לראשונה בשנת 1985 ונחקר בשנת 1989, אז נתגלו בו איזוטופים רדיואקטיבים שבעזרתם ניתן היה להעריך את זמן היווצרות הסלע המקורי. השם "גנייס אקסטה" ו"קומפלקס גנייס אקסטה" נקבע בגלל קרבתו של האתר לנהר אקסטה בסמוך לאגם "הדוב הכביר" בטריטוריות הצפוניות של קנדה.

## גיאוכימיה ופטרולוגיה
רק חלק זעיר של המתחם נבדק באופן מדעי יסודי ומפורט. עד כה ידוע כי האתר מכיל בעיקר סלעי גנייס שמקורם בסלעים מאפיים כמו טונליט, טרונדהיימיט וגרנודיוריט. הסלעים עברו תהליכי התמרה עזים ולכן קשה מאוד לעמוד על הרכבם וצורתם המקורית. באזור נמצאו גם רצועות צרות של גברו וגרניט שעברו גם הם התמרה. ההרכב המינראלי שנמצא היה מגוון מאוד, אבל אין ספק שקיימת שכיחות גבוהה של מינראלים מקבוצת האמפיבול וכן נוכחות רבה של סיליקטים מקבוצת גארנט, במיוחד כאלו בעלי תכולה גבוה של אלומיניום. מינראלים אלו הם עדות לכך שהסלעים עברו התכה וגיבוש מחדש, אפילו מספר פעמים.

## תיירות וסיורים
אין ודאות שהסלעים באזור אקסטה גנייס הם הסלעים החשופים העתיקים ביותר על כדור הארץ. למרות זאת, האתר מרתק מדענים וטיילים מנוסים. הביקור באתר הוא אתגר, כיוון שבאזור אין דרכים סלולות וושורר בו כפור קיצוני במשך תקופות ארוכות בשנה. השטח הנמצא בתחום הממשל העצמי של העם הילידי טאליצ'ו ומטיילים שביקרו בו דיווחו כי מרבית הסלעים מכוסים בחזזיות ולעיתים אף בשכבות קרח-עד.

## ביאורים

## הערות שוליים

קטגוריה:סלעים מותמרים
סיוורלד

שמאל|ממוזער| מופע אורקות בפארק סיוורלד אורלנדו
שמאל|ממוזער| מאמן "גולש" על גבי לוויתן בפארק סיוורלד אורלנדו
**סיוורלד** (באנגלית: **SeaWorld**) היא רשת פארקי שעשועים אמריקאית שבניין המטה של ממוקם באורלנדו שבפלורידה. הרשת היא הבעלים של פארקי יונקים ימיים, אושינריומים, פארקי שעשועים עם בעלי חיים ומרכזי שיקום לבעלי חיים. האטרקציה המרכזית בפארקים של הרשת הם מופעים בכיכובם של יונקים ימיים, בהם דולפינים, אורקות, ואריות ים, וכמו גם תערוכות זואולוגיות בהן ניתן לצפות במגוון רחב של בעלי חיים ימיים. הפארקים כוללים גם מתקנים מסורתיים של פארקי שעשועים כמו רכבות הרים ומתקנים ידידותיים למשפחות.

## פארקי השעשועים של הרשת
**בארצות הברית**
* **[[סיוורלד סן דייגו]]**  - ממוקם בסן דייגו שבקליפורניה. הפארק הראשון של הרשת אשר נפתח במקור ב-1964.
* **[[סיוורלד, אורלנדו|סיוורלד אורלנדו]]** - ממוקם באורלנדו שבפלורידה. נפתח במקור ב-1973.
* **[[סיוורלד סן אנטוניו]]**  - ממוקם בסן אנטוניו שבטקסס. נפתח במקור ב-1988.

**מחוץ לארצות הברית**
* **[[סיוורלד אבו דאבי]]**  - ממוקם באבו דאבי שבאיחוד האמירויות הערביות. נפתח בשנת 2023 והוא הפארק הראשון של הרשת מחוץ לארצות הברית והפארק הראשון של הרשת ללא אורקות.

## ביקורת
לאורך השנים ספגה סיוורלד ביקורת רבה בכל הנוגע לאופן בו מטפלים ביונקים הימיים בתחומי הפארקים אשר בבעלות הרשת. ארגונים ופעילים למען זכויות בעלי חיים טוענים שהחזקת בעלי חיים גדולים ואינטליגנטים כמו אורקות בשבי מהווה התעללות בבעלי חיים עקב חוסר המקום באקווריומים, הזדמנויות מוקבלות לאינטראקציה חברתית, ובשל המתח הרב בו הם נמצאים מדי יום.

הסרט התיעודי "בלאקפיש" משנת 2013 אשר בחן את הנסיבות סביב מותה של המאלפת בפארק סיוורלד אורלנדו דון בראנשו אשר נהרגה על ידי אורקה ב-2010, והעלה שאלות רחבות לגבי האתיקה הכרוכה בהחזקת אורקות בשבי. לסרט הייתה השפעה משמעותית על התדמית הציבורית וההכנסות של רשת סיוורלד.

בתגובה לביקורת הגוברת בשנת 2016 הודיעה סיוורלד שהיא תסיים לגדל בתחומי הפארקים שלה אורקות וכמו גם תסיים לערוך מופעי אורקות.

## קישורים חיצוניים

* 

## הערות שוליים

קטגוריה:פארקי שעשועים
קטגוריה:ארצות הברית: פארקי שעשועים
עבדולה באבייב

**עבדולה באבייב** (באזרית: **Abdulla Babayev**; 1 באפריל 1924 – 10 במרץ 2015) היה זמר אזרי.

## ביוגרפיה
באבאייב נולד ב-1 באפריל 1924 בטאבול, נחיצ'בן אוזד. הוא סיים את לימודיו ב-1941.

הוא עבד בתפקידים שונים במסילת הרכבת של נחצ'יבאן עד 1959. הוא שימש כסולן של אנסמבל הזמר והמחול הממלכתי של נחצ'יבאן בין השנים 1959–2011, וזכה לאהדה רבה מהקהל.

הוא זכה בתואר הכבוד של "האמן הנכבד של הרפובליקה האוטונומית של נחצ'יבאן" בשנת 1970, "אמן העם של אזרבייג'ן" בשנת 1998, וזכה ב"מסדר התהילה" ב-1996.

באבאייב נפטר ב-10 במרץ 2015.

## הערות שוליים

קטגוריה:זמרים אזרים
קטגוריה:ילידי 1924
קטגוריה:אזרים שנפטרו ב-2015
Obviously 5 Believers

"**Obviously 5 Believers**" (ידוע גם כ-"**Obviously Five Believers**") הוא שיר של זמר-יוצר האמריקאי בוב דילן, מתוך אלבום האולפן השביעי שלו, Blonde on Blonde, ויצא כבי-סייד לסינגל של "Just Like a Woman" עבור מהדורות באמריקה ובכמה מדינות אחרות. השיר נכתב על ידי דילן והופק על ידי בוב ג'ונסטון. השיר הוקלט באולפני קולומביה מיוזיק רואו בשעות הבוקר המוקדמות של סשן בין ה-9 ל-10 במרץ 1966. ארבעה טייקים הוקלטו, אם כי השניים הראשונים לא היו שלמים. השיר התפרש כשיר בלוז על בדידות, כאשר המבקרים ציינו קווי דמיון במלודיה ובמבנה לשיר "Chauffeur Blues" של ממפיס מיני. השירה של דילן והמוזיקה של הלהקה בשיר זכו שניהם לשבחי הביקורת, אם כי השיר נחשב חסר משמעות על ידי כמה פרשנים.

בשנת 2010, השיר נכלל באלבום The Original Mono Recordings. הטייק השלישי נכלל במהדורת הדלוקס של The Bootleg Series Vol. 12: The Cutting Edge 1965–1966, וכל ארבעת הטייקים נכללו במהדורת האספנים של אלבום זה. דילן ביצע לראשונה את "Obvious 5 Believers" בהופעה חיה בפאלם דזרט, קליפורניה ב-15 במאי 1995. בסך הכל, הוא ניגן את השיר בהופעות חיות 40 פעמים, שהפעם האחרונה הייתה בשנת 1997.

## רקע והקלטה
באוקטובר 1965 החל בוב דילן להקליט הקלטות לאלבום האולפן השביעי שלו בניו יורק. אלבומו השישי, Highway 61 Revisited, יצא לאור ב-30 באוגוסט של אותה שנה. בסשנים באוקטובר השתתפו חברי להקת ה-Hawks (שנודעה מאוחר יותר בשם "הבנד"), שדילן יצא איתם לסיבוב הופעות לאחר הופעתו בפסטיבל הפולק של ניופורט ביולי. עם זאת, לאחר מספר סשנים, דילן קיבל את הצעתו של המפיק שלו בוב ג'ונסטון להעביר את ההקלטות לנאשוויל. המוזיקאים מהסשנים בניו יורק הצטרפו להקלטות בנאשוויל: אל קופר ורובי רוברטסון מה-Hawks. ג'ונסטון אסף נגני סשן מובילים כדי לנגן בהקלטות.

"Obvious 5 Believers" הוקלט בשעות הבוקר המוקדמות של סשן נאשוויל ב-9–10 במרץ 1966 תחת שם העבודה "Black Dog Blues". ההיסטוריון שון וילנץ, מחבר הספר "Bob Dylan in America", מרגיש שהשיר מונע על ידי הגיטרה של רוברטסון, המפוחית של צ'ארלי מקוי והתיפוף של קנת בוטריי. דילן שר וניגן בגיטרה, בליווי קופר (אורגן), ויין מוס (גיטרה חשמלית), הרגוס "פיג" רובינס (פסנתר) והנרי סטרז'לצקי (גיטרה בס חשמלית). לאחר ניסיון הקלטה ראשון, דילן התלונן בפני הלהקה כי השיר היה "קל מאוד" וכי הוא לא רוצה לבזבז עליו זמן רב. הוקלטו ארבעה טייקים. הטייק הרביעי שימש כרצועה החמישית בצד השלישי של Blonde on Blonde, ויצא כבי-סייד לסינגל של "Just Like a Woman" שיצא באמריקה ובמדינות אחרות. בשנת 2010 נכלל השיר באלבום The Original Mono Recordings. נכלל במהדורת הדלוקס של The Bootleg Series Vol. 12: The Cutting Edge 1965–1966 וכל ארבעת הטייקים נכללו במהדורת האספנים של אלבום זה.

## משתתפים
הקרדיטים לקוחים מתוך הספר That Thin, Wild Mercury Sound: Dylan, Nashville, and the Making of Blonde on Blonde.

**מוזיקאים**
* בוב דילן - שירה, גיטרה
* צ'ארלי מקוי - מפוחית
* רובי רוברטסון - גיטרה חשמלית
* ויין מוס - גיטרה חשמלית
* אל קופר - אורגן
* הרגוס "פיג" רובינס - פסנתר
* הנרי סטרז'לצקי - גיטרה בס חשמלית
* קנת בוטריי - תופים

**טכני**
* בוב ג'ונסטון - הפקה

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:סינגלים בהוצאת קולומביה רקורדס
בלה אלמוג

**בלה אלמוג** (נולדה ב-14 במרץ 1933) היא עיתונאית ישראלית ששימשה כעורכת וחברת מערכת העיתון ידיעות אחרונות.

## ביוגרפיה

בלה אלמוג החלה את הקריירה העיתונאית שלה בעיתון למרחב ובשנת 1960 הצטרפה למערכת העיתון ידיעות אחרונות, תחילה כעיתונאית מהשורה ובהמשך כעיתונאית בכירה וכעורכת. בין היתר שימשה כעורכת-מייסדת של המוסף זמנים מודרניים שהציג סדר יום נשי-פמינסטי שלא היה עד אז בעיתונות הישראלית.

אלמוג הייתה ידועה בקרבתה הייתה לעורכי העיתון באותן שנים דב יודקובסקי ונח מוזס וכיהנה כעשרים שנים בוועד העיתונאים של העיתון וכן כחברת מועצת העיתונות.

בשנות השבעים של המאה ה-20 השתתפה אלמוג כחברת צוות בתוכנית הטלוויזיה הפופולרית זה הסוד שלי ששודרה בטלוויזיה הישראלית.

## קישורים חיצוניים
* 
* 
* בועז כהן, אהרון בכר נגד בלה אלמוג (ולהפך). מסמך מיוחד, בבלוג שלו "לונדון קולינג"

קטגוריה:עיתונאיות ישראליות
קטגוריה:עיתונאים ישראלים
קטגוריה:עורכות ישראליות
קטגוריה:עורכים ישראלים
קטגוריה:סגל למרחב
קטגוריה:סגל ידיעות אחרונות
קטגוריה:ישראליות שנולדו ב-1933
קטגוריה:ישראלים שנולדו ב-1933
אריקה לי קרטר

**אריקה שלווין לי קרטר** (באנגלית: **Erica Shelwyn Lee Carter**; נולדה ב-2 בפברואר 1980) היא פוליטיקאית אמריקאית שכיהנה כחברת בית הנבחרים של ארצות הברית מטעם מחוז הקונגרס ה-18 של מדינת טקסס, מנובמבר 2024 עד לינואר 2025. קרטר, חברת המפלגה הדמוקרטית, היא בתה של חברת הקונגרס לשעבר שילה ג'קסון לי שנפטרה ביולי 2024, והתמודדה בבחירות מיוחדות למילוי מקומה עד להתפזרות הקונגרס ה-118 של ארצות הברית.

## ביוגרפיה
אריקה שלווין לי נולדה ב-2 בפברואר 1980 לשילה ג'קסון לי, עורכת דין ופוליטיקאית, ולאלווין לי, פרופסור למשפטים. יש לה אח בשם ג'ייסון קורנליוס בנט לי. היא סיימה את לימודיה בהצטיינות באוניברסיטת קרוליינה הצפונית בצ'אפל היל עם תואר ראשון, ולאחר מכן השלימה לימודי תואר שני במדיניות ציבורית באוניברסיטת דיוק.

בטרם נכנסה לפוליטיקה של ארצות הברית עבדה לי כרכזת איכות אזורית במוסד ללא כוונת רווח בתחום בריאות הציבור וכמורה במחוז בית הספר העצמאי של יוסטון. בנוסף, היא הייתה חברה בצוות שסייע בהכנת תקציב חינוך בן 21 מיליארד דולר עבור מושל ניו יורק אליוט ספיצר.

בשנת 2011 הגישה לי מועמדות לייצוג המחוז הראשון במחלקת החינוך של מחוז האריס, והסבירה כי החלטתה להתמודד הושפעה בין היתר ממעורבות משפחתה בשירות הציבורי. היא העפילה לסיבוב שני מול חבר מועצת העיר יוסטון לשעבר ג'רוויס ג'ונסון, אך בשל טעות של המחוז נמנעו הבוחרים מלהצביע. לי ניצחה בסיבוב השני וניצבה מול הרפובליקנית ג'ולייט ברטלט-פאק, אותה ניצחה לאחר מכן בבחירות הכלליות ונבחרה לנאמנה במחלקת החינוך.

בשנת 2016 התמודדה לי לבית הנבחרים של טקסס על מקומו של חבר בית הנבחרים הפורש בוריס מיילס, שנבחר להחליף את רודני אליס בסנאט המדינתי. עם זאת, היא הפסידה לשון ת'יירי כאשר מנהיגי המחוז הצביעו בבחירות הפנימיות. מאוחר יותר שימשה כמנתחת מדיניות עבור אליס.

ב-19 ביולי 2024 נפטרה שילה ג'קסון לי, אמה של קרטר, והותירה את מושבה בקונגרס ריק. מושל טקסס גרג אבוט הודיע כי בחירות מיוחדות למילוי מקומה של ג'קסון לי תיערכנה ביום הבחירות הכלליות. ראש עיריית יוסטון לשעבר, סילבסטר טרנר, נבחר למועמד המפלגה הדמוקרטית בבחירות, וקרטר ואחיה הביעו בו תמיכה. עם זאת, קרטר קיבלה עידוד מהקהילה במחוז להתמודד בעצמה, וכעבור ימים אחדים הודיעה כי תתמודד בבחירות המיוחדות להשלים את כהונתה של אמה המנוחה. בעקבות זאת פרש טרנר מהבחירות המיוחדות והביע בה את תמיכתה, אך נשאר מועמד המפלגה בבחירות הכלליות.

קרטר נבחרה לבית הנבחרים ב-5 בנובמבר 2024, והושבעה לתפקידה ב-12 בנובמבר. כהונתה הייתה עד להתפזרות הקונגרס ה-118 של ארצות הברית ב-3 בינואר 2025. עם כניסתה לקונגרס מונתה לחברה בוועדת המשפט של בית הנבחרים.

## קישורים חיצוניים

* 

* 

## הערות שוליים

קטגוריה:בוגרות אוניברסיטת קרוליינה הצפונית בצ'אפל היל
קטגוריה:בוגרות אוניברסיטת דיוק
קטגוריה:חברות בית הנבחרים של ארצות הברית מטקסס
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאיות חברות בית הנבחרים של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1980
אלי מצרי

**אלי מַצְרִי** (נולד ב-24 באוקטובר 1944) הוא מחנך, איש מודיעין, משורר, סופר ומבקר מסעדות.

## ביוגרפיה
מצרי נולד באלכסנדריה שבמצרים ועלה לישראל ב-1949. משפחתו התיישבה במעברה בשער העלייה, לאחר מכן בתל אביב, ולבסוף בבת ים. הוא למד בתיכון חשמונאים בבת ים, והמשיך ללימודים אקדמיים בפסיכולוגיה וספרות עברית באוניברסיטה העברית בירושלים במסגרת העתודה האקדמית. שירת בצבא כעוזר קצין חינוך בחיל השריון, והיה אחראי על להקת גייסות השריון. כמו כן כתב ב-1971 פזמונים לתוכנית "פלאים בצפון" של צוות הווי פיקוד צפון.

### בחינוך ובתפקידים ציבוריים
מצרי עבד כמורה בבית הספר "אפיקים" בדימונה במשך 11 שנים ושימש כמורה, מחנך, סגן-מנהל ומנהל חטיבת ביניים. הוא היה המנהל של בי"ס על-יסודי הצעיר ביותר שמונה על ידי משרד החינוך - בגיל 26 נבחר במכרז למנהל חטיבת הביניים הדרומית בדימונה.

הוא ומשפחתו עברו לשליחות חינוכית במקסיקו בשנים 1973–1976. לאחר מכן, כיהן כמנהל אגף החינוך בתל מונד ואחר כך, בשוהם. בהמשך, שימש יועץ לחינוך לראש מועצת תל מונד, ותרם להקמת בית ספר תיכון על שם יצחק רבין. בנוסף לתפקידים אלו, עבר מצרי קורס למורי דרך והדריך תיירים באנגלית, צרפתית, ספרדית ואיטלקית.

### מעורבות פוליטית ותקשורתית
בשנים 1971–1973 שימש מצרי כעוזרו של יצחק פרץ, וסייע לו במאמציו להיבחר לראשות העיר דימונה. במסגרת תפקידו זה ניהל את המקומון "מבט", ביטאון של פרץ כראש עיריית דימונה.

בשנים 1976–1977 חזר מצרי לנהל את המקומון "מבט". לאחר המהפך פוליטי ב-1977, נבחר מצרי למרכז מפלגת גח"ל.

### במוסד
ביוני 1977 הצטרף מצרי למוסד ושירת בתפקידים שונים עד שנת 1996. במסגרת תפקידיו נשלח מצרי עם משפחתו בשליחויות דיפלומטיות בלונדון (1980–1984), במקסיקו (1986–1989) ובצרפת (1992–1996). מצרי שירת במגוון תפקידים מבצעיים ובין היתר שימש גם כמפעילה של סוכנת המוסד יעל מן. ידיעתו חמש שפות שימשה כלי חשוב שסייע לו רבות בתפקידיו. בשנות השמונים היה שותף לתכנון "מבצע משה" ולהובלת "מבצע שלמה" להעלאת יהודי אתיופיה. בשנת 2008, בנו יונתן נישא להדס, שעלתה לישראל ב-1988 במסגרת "מבצע משה".

### חיים אישיים
מצרי השתתף בעונה השישית של תוכנית הריאליטי "מאסטר שף" בשנת 2016, בגיל 72, והיה המשתתף המבוגר ביותר בתוכנית.

שימש בעבר כמנכ"ל חוג הידידים של בית חולים אסף הרופא.

נשוי לצילה, גרים בתל מונד, ולהם ארבעה ילדים, ששלושה מהם נולדו במהלך שנות שירותו בחו"ל.

## פזמונים שכתב
* עמנואלה (לחן: יעקב הולנדר)
* בלדה לבת האסטרונאוט (לחן: יעקב הולנדר)
* בחופשה הבאה (לחן: דרורה חבקין. ביצוע: רומן שרון)

## ספריו
* "ילדות של נצח" (שירה, הוצאת יפעת ספרא, 1966)
* "ימים של שבר עשן" (שירה, הוצאת אל"ף, 1970)
* "כאן, עכשיו ובארץ רחוקה" (קובץ סיפורים קצרים, הוצאת פרדס, 2019)

## קישורים חיצוניים

* 
* יובל סירי, הסיפור שלא נגמר – קיבוץ הגלויות הפרטי שלנו, באתר הקשר הרב דורי, 14 ביולי 2016
* 
* 
* טלוויזיה קהילתית מרחב השרון, כאן עכשיו ובארץ רחוקה, כתבה טלוויזיונית, 2018
* 
## הערות שוליים

קטגוריה:אנשי המוסד
קטגוריה:פזמונאים ישראלים
קטגוריה:אנשי חינוך ישראלים
קטגוריה:סופרים ישראלים
קטגוריה:משוררים ישראלים
קטגוריה:בוגרי תיכון חשמונאים (בת ים)
קטגוריה:בוגרי האוניברסיטה העברית בירושלים
קטגוריה:בוגרי העתודה האקדמית
קטגוריה:ישראלים ילידי מצרים
קטגוריה:דימונה: אישים
קטגוריה:מתחרי מאסטר שף (ישראל)
קטגוריה:ישראלים שנולדו ב-1944
ליז פלדמן

**ליז פלדמן** (באנגלית: **Liz Feldman** נולדה ב-21 במאי 1977), היא קומיקאית, שחקנית, מפיקת טלוויזיה וסופרת אמריקאית. היא ידועה בעיקר בהיותה היוצרת והמפיקה בפועל של סדרת הקומדיה האפלה של נטפליקס "בשבילי אתם מתים". היא יצרה את "One Big Happy" וכמו כן כתבה לתוכניות "מרוששות", "המופע של אלן דג'נרס" ו־"Blue Collar TV".

## ילדותה
פלדמן נולדה וגדלה בברוקלין, ניו יורק.

## קריירה
פלדמן החלה את הקריירה שלה כסטנדאפיסטית בגיל 16 והופעת הבכורה שלה בטלוויזיה כמבצעת וכותבת בתוכנית "All That" בערוץ ניקלודיאון ב-1995. היא בוגרת אוניברסיטת בוסטון ובוגרת תיאטרוני האימפרוביזציה והקומדיה האמריקאים The Second City  ו־The Groundlings . בהמשך היא כתבה לתוכניות "Blue Collar TV", "Hot in Cleveland", "מרחבים סגורים", וטקסי האוסקר ה-79, ה-86 וה-87, "מרוששות" ו"המופע של אלן דג'נרס", שבה זכתה בארבעה פרסי אמי. כיוצרת תוכן היא יצרה עבור רשת NBC את קומדיית המצבים "One Big Happy" בכיכובו של אלישה קאת'ברט, חבר צוות בהפקת אלן דג'נרס.

משנת 2008, פלדמן מנחה את התוכנית "This Just Out", תוכנית אירוח ביוטיוב החוגגת את התרבות הלסבית. התוכנית שמוגדרת כ"חיובית ללהט"ב" צולמה סביב שולחן המטבח של ליז, בה היא מארחת שחקנים, קומיקאים, סופרים ומוזיקאים להט"בים ולהט"בים-ידידותיים לה (לסביות). ליז היא תומכת גלויה למען זכויות להט"ב. בשנת 2008, בדיחה שלה על נישואים חד-מיניים הפכה לוויראלית ושוחזרה אלפי פעמים בקמפיין נגד הצעת החוק 8, שניסתה לאסור נישואים חד-מיניים. בשנת 2012, היא נבחרה לאחת מ"40 מתחת לגיל 40" של המגזין The Advocate. ב-2016 היא חתמה על הסכם כולל רב-שנתי עם אולפני CBS לפיתוח פרויקטים חדשים.

בשנת 2019, פלדמן יצרה והפיקה את סדרת הקומדיה האפלה של נטפליקס "בשבילי אתם מתים", בהפקת וויל פרל ואדם מקיי. הסדרה שודרה בבכורה בנטפליקס ב-3 במאי 2019. הסדרה חודשה בעונה השנייה כשעלתה לשידור בנטפליקס ב-8 במאי 2020. ביולי 2020, נטפליקס חידשה את הסדרה בעונה שלישית ואחרונה. ב-6 ביולי 2020, נטפליקס הודיעה שהיא חתמה על חוזה פיתוח בלעדי רב-שנתית עם פלדמן, במסגרתו כל ההפקות העתידיות שלה יהיו סדרות מקור של נטפליקס (Netflix Original).

בשנת 2020, זכתה פלדמן בפרס איגוד התסריטאים האמריקאי WGA על הפרק הראשון של סדרת "Dead to Me" בקטגוריית הקומדיה האפיזודית הטובה ביותר. בנוסף, היא נבחרה לרשימת "50 השחקנים הלהט"בים הטובים ביותר בהוליווד" של המגזין הוליווד ריפורטר.

## חיים אישיים
ליז פלדמן נשואה למוזיקאית רייצ'ל קאנטו. הן נישאו בשנת 2013 ומתגוררות בלוס אנג'לס, קליפורניה. ילדן הבכור נולד ב-2022.

## פרסים ומועמדויות

## קישורים חיצוניים
* 
* 
* 
* 
* הכתבה בהוליווד ריפורטר מגזין Dead to Me’ Creator on Why It’s Time for TV to Embrace Angry Women 
* ערוץ יוטיוב לסדרה This Just Out With Liz Feldman
* 
* 

## הערות שוליים

קטגוריה:מפיקות טלוויזיה אמריקאיות
קטגוריה:קומיקאיות יהודיות אמריקאיות
קטגוריה:תסריטאיות טלוויזיה יהודיות אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקנים להט"בים אמריקאים
קטגוריה:בלוגריות אמריקאיות
קטגוריה:פעילות אינטרנט אמריקאיות
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
מגנוס הדמן

**מגנוס הדמן** (שוודית: **Magnus Hedman**; נולד ב-1973) הוא כדורגלן עבר שוודי ששיחק בתפקיד השוער.

הדמן חתם ב-1987 על הצטרפות לקבוצת א.י.ק סולנה. ב-1990 ביצע את הופעתו הראשונה בליגת העל השוודית וב-1990 זכה עם קבוצתו באליפות שוודיה.

ב-1997 עבר לאנגליה על מנת לשחק בקובנטרי סיטי. ב-2002 בחל לשחק בסלטיק שבליגת העל הסקוטית וביצע בקבוצה 36 הופעות. ב-2004 הושאל לקבוצת אנקונה האיטלקית.

הדמן היה נשוי לזמרת מגדלנה גראף.

## קישורים חיצוניים

קטגוריה:כדורגלנים שוודים
קטגוריה:שוודים שנולדו ב-1973
קטגוריה:כדורגלני א.י.ק סולנה
קטגוריה:כדורגלני צ'לסי
קטגוריה:כדורגלני קובנטרי סיטי
קטגוריה:כדורגלני סלטיק
בושרא אל-אסד

**בושרא אל-אסד** (בערבית: **بُشْرَى ٱلْأَسَدِ**; נולדה ב-24 באוקטובר 1960) היא בתו הבכורה של נשיא סוריה לשעבר, חאפז אל-אסד ואחותו של הנשיא לשעבר בשאר אל-אסד.

## ביוגרפיה
בושרא נולדה ב-24 באוקטובר 1960 והיא הייתה הבת הבכורה של נשיא סוריה דאז חאפז אל-אסד.

בשנת 1982 סיימה לימודי רוקחות באוניברסיטת דמשק. במהלך השנים למדה באוניברסיטה היא פיתחה קשרים עם אישים בולטים בחברה הסורית, בהם בות'יינה שעבאן, אשר לימים תהפוך לחברה בקבינט הסורי. הקשרים הללו הפכו אותה לאישיות בולטת בחוגים הפוליטיים והחברתיים בסוריה.

בשנת 1995 נישאה לקצין הצבאי אסף שווכאת, אשר לימים הפך לסגן הרמטכ"ל של הכוחות המזוינים של סוריה ולדמות בכירה במשטר הסורי. הנישואים עוררו מחלוקת בתוך משפחתה בשל פערי הגילאים של בני הזוג, ועברו השנוי במחלוקת של שווכאת. לבני הזוג נולדו לאורך השנים חמישה ילדים משותפים.

בושרא היה קשר הדוק עם אביה, חאפז אל-אסד, ובמיוחד בשנותיו האחרונות, כאשר בריאותו החלה להידרדר בשנות ה-90, היא הפכה יותר ויותר מעורבת באופן פעיל בניהול ענייני המדינה. היא הקימה משרד בתוך ארמון הנשיאות לצד אביה, וקיבלה סמכויות ניהוליות בתחומים כלכליים ובענייני חוץ.

ב-18 ביולי 2012 בעלה של בושרא, אסף שווכאת, נהרג בפיצוץ שאירע שאירע במטה מנגנון הביטחון הלאומי של סוריה בדמשק. בעקבות מות בעלה בושרא ובעקבות מלחמת האזרחים הסורית שהחריפה עברה בושרא להתגורר בדובאי יחד עם חמשת ילדיה.

בשנת 2019 סוכנות הפשע הלאומית בבריטניה החרימה כ-25,000 ליש"ט מחשבון הבנק של בתה אניסה, אשר למדה עיצוב באוניברסיטה לאמנויות בלונדון. החרמת הכסף מהחשבון של אניסה בוצע בעקבות הסנקציות הבינלאומיות שהוטלו על משפחת אסד בתגובה לחלקה במלחמת האזרחים הסורית.

## קישורים חיצוניים

## הערות שוליים

בשאר
קטגוריה:ילדי מנהיגי מדינות
קטגוריה:בוגרי אוניברסיטת דמשק
קטגוריה:מהגרים מסוריה
קטגוריה:סורים שנולדו ב-1960
יחסי איראן–אל-קאעדה

היחסים בין ארגון הטרור הסלפי־ג'יהאדיסטי **אל-קאעדה** ל**[[הרפובליקה האסלאמית של איראן|רפובליקה האסלאמית של איראן]]** ידעו עליות ומורדות עם השנים. על אף העוינות הרשמית בין הצדדים, פורסמו דיווחים על שיתופי פעולה ביניהם.

## היסטוריה
ב־2003 פרסם העיתון וושינגטון פוסט מסמכים המעידים על מערכת יחסים בין איימן א-זוואהירי לשר ההגנה האיראני אחמד וחידי.

ב־2006, לאחר חיסולו של אבו מוסעב א-זרקאווי, נמצאו בביתו מסמכים החושפים כי אל-קאעדה תכנן לעורר מלחמה בין ארצות הברית ואיראן, במטרה להחליש את שני הצדדים ולהעצים את השפעתו באזור.

בספטמבר 2007 טען מנהיג אל־קאעדה איימן א-זוואהירי בקלטת הווידאו "שבע שנים של מסע צלב" כי איראן שיתפה פעולה עם הכוחות האמריקאים בזמן מלחמת עיראק ואפגניסטן.

בינואר 2010 בתו של אוסאמה בן לאדן ביקשה מקלט בשגרירות ערב הסעודית בטהראן והתגוררה עם אמה בפרברי העיר תחת פיקוחם של גורמי ביטחון.

באוגוסט 2020 חוסל בטהראן עבדאללה אחמד עבדאללה, ממנהיגי אל-קאעדה, בפעולה שיוחסה לישראל.

בינואר 2021 האשים מזכיר המדינה האמריקאי מייק פומפאו את איראן בשיתוף פעולה עם אל-קאעידה ואמר כי בכירים בארגון פועלים באיראן בחופשיות. לדבריו, מאז שנת 2015 העניקה איראן חופש פעולה למנהיגי הארגון בתמורה לפיקוח על פעילותם.

## אירועי עבר בולטים
במהלך השנים נרשמו אירועים שונים המעידים על מורכבות היחסים:
* **שיתוף פעולה איראני עם ארצות הברית (2001):** במהלך מלחמת אפגניסטן, איראן שיתפה פעולה עם ארצות הברית בזיהוי ומעקב אחרי חברי אל-קאעידה.
* **עסקאות לחילופי אסירים:** בתקופת שלטונו של מוחמד ח'אתמי הציעה איראן לארצות הברית לבצע עסקת חילופי אסירים שבמסגרתה תסגיר איראן חברי אל-קאעדה שנעצרו בתחומה בפעילים איראנים שנעצרו על ידי ארצות הברית בעיראק.
* **האשמות אמריקאיות בדבר שיתוף פעולה איראני עם אל-קאעדה (2011):** ארצות הברית האשימה את איראן במתן תמיכה כספית לארגון אל-קאעידה ובהענקת אפשרות לפעול משטחה. איראן הכחישה בתוקף את ההאשמות.

## אופיין של היחסים
ישנם מספר גורמים המשפיעים על אופיין של היחסים ומחולקים לשני מישורים עיקריים:

#### גורמים שליליים

# **התנגדות אידאולוגית**: ארגון אל-קאעדה, המייצג אידאולוגיה סונית קיצונית, מתנגד להתפשטות האיראנית השיעית באזור.
# **חילוקי דעות גאופוליטיים**: עמדות מנוגדות של שני הצדדים בנוגע למלחמת האזרחים בסוריה, שבה כל אחד מהם תומך בצדדים שונים בסכסוך.

#### גורמים חיוביים

# **שיקולים אסטרטגיים**: איראן עשויה להרתיע את הארגון מלתקוף אותה באמצעות מתן מקלט לחבריו תחת תנאים מגבילים.
# **אויב משותף**: ארצות הברית, המהווה אויב משותף של שני הצדדים ועשויה לשמש כגורם מאחד באופן עקיף.
# **חילופי אסירים**: האפשרות להחלפת אסירים בין איראן לאל-קאעידה נחשבת ככלי לניהול יחסים ולהשגת יתרון טקטי.

## הערות שוליים

קטגוריה:איראן: יחסי חוץ
קטגוריה:אל-קאעדה
אמריקן פסיכו (סרט עתידי)

**אמריקן פסיכו** (באנגלית: **American Psycho**) הוא סרט אימה-מותחן פסיכולוגי סאטירי אמריקאי שיבוים על ידי לוקה גואדאנינו על פי תסריט מאת סקוט ז. ברנס שנכתב על בסיס הרומן באותו השם מאת ברט איסטון אליס.

## הפקה
### פיתוח
ב-18 באוקטובר 2024, דווח לראשונה על ניהול משא ומתן מצד לוקה גואדאנינו על בימוי עיבוד מחודש לרומן "אמריקן פסיכו" מאת ברט איסטון אליס משנת 1991; בעקבות הדיווח, ביקש גואדאנינו לחדד כי הסרט יהיה "פרשנות חדשה" לרומן, מאשר "עיבוד מחודש" לסרט המקורי שהופק בשנת 2000. עוד נמסר כי על כתיבת התסריט יופקד התסריטאי סקוט ז. ברנס.

## קישורים חיצוניים

## הערות שוליים

קטגוריה:סרטי מותחן פסיכולוגיים
קטגוריה:סרטי מותחן אימה אמריקאיים
קטגוריה:סרטי קומדיה שחורה אמריקאיים
קטגוריה:סרטים אמריקאיים מבוססי ספרים
קטגוריה:סרטים על נרקיסיזם
קטגוריה:סרטים על צרכנות
קטגוריה:סרטים עם קניבליזם
וילטון הול

**וילטון ארל הול** (באנגלית: **Wilton Earle Hall**; 11 במרץ 1901 – 25 בפברואר 1980) היה פוליטיקאי אמריקאי, אשר כיהן כחבר הסנאט של ארצות הברית מטעם קרוליינה הדרומית.

## ביוגרפיה
הול נולד ב-11 במרץ 1901 בסטאר שבקרוליינה הדרומית, למד בבית ספר ציבורי ולאחר מכן באוניברסיטת פורמן בגרינוויל. ב-1924 ייסד עיתון בוקר באנדרסון, קרוליינה הדרומית, וב-1929 רכש עיתון ערב. ב-1935 הקים תחנת רדיו, WAIM. משנת 1934 עד 1938, היה הול יושב ראש מועצת התכנון של קרוליינה הדרומית וב-20 בנובמבר 1944 מונה כחבר המפלגה הדמוקרטית לכהן בסנאט של ארצות הברית כדי למלא את המושב שהתפנה בשל מותו של אליסון סמית', וכיהן בתפקיד עד ל-3 בינואר 1945. הול לא היה מועמד בבחירות לכהונה המלאה; למעשה, סמית' כבר הובס בניסיונו להיבחר מחדש וכיהן רק את שארית כהונתו הקודמת. הול חידש את עסקי הפרסום וההפצה של עיתונים כמוציא לאור של ה-*Anderson Independent* ו-*Daily Mail of South Carolina*; הוא גם הקים מאוחר יותר את תחנת הטלוויזיה WAIM-TV ב-1953 וגם הקים ובעל את תחנת הרדיו WCAC-FM בנוסף ל-WAIM. בנוסף, היה המוציא לאור של מגזין *Quote*.

הול התגורר באנדרסון, קרוליינה הדרומית, שם נפטר ב-25 בפברואר 1980 ונקבר במאוזוליאום בפארק הזיכרון של פורסט לאן.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:בוגרי אוניברסיטת פורמן
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1901
קטגוריה:אמריקאים שנפטרו ב-1980
ג'יימס שיף

**ג'יימס שיף** (באנגלית: **James Sheafe**; 16 בנובמבר 1755 – 5 בדצמבר 1829) היה חבר בית הנבחרים של ארצות הברית וחבר הסנאט של ארצות הברית מניו המפשייר.

## ביוגרפיה
שיף נולד ב-16 בנובמבר 1755 בפורטסמות' שבפרובינציית ניו המפשייר, השלים לימודי מכינה קדם אקדמית וסיים את לימודיו במכללת הרווארד ב-1774. הוא עסק במסחר, ולאחר מכן היה חבר בבית הנבחרים של ניו המפשייר מ-1788 עד 1790, חבר בסנאט של ניו המפשייר ב-1791, 1793 ו-1799, וחבר במועצה המבצעת של המדינה ב-1799.

שיף נבחר כפדרליסט לקונגרס השישי, וכיהן מ-4 במרץ 1799 עד 3 במרץ 1801; לאחר מכן נבחר לסנאט של ארצות הברית וכיהן מ-4 במרץ 1801 ועד להתפטרותו ב-14 ביוני 1802. בשנת 1815, שיף נבחר לחבר באגודת העתיקות האמריקאית, ובשנת 1816 הוא נכשל בניסיונו להיבחר לתפקיד מושל ניו המפשייר. הוא מת ב-5 בדצמבר 1829 בפורטסמות' ונקבר בבית הקברות של כנסיית סנט ג'ון.

## קישורים חיצוניים
* 
* 

קטגוריה:אמריקאים ילידי ניו המפשייר
קטגוריה:בוגרי אוניברסיטת הרווארד
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מניו המפשייר
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:חברי בית הנבחרים של ארצות הברית מניו המפשייר
קטגוריה:אמריקאים שנולדו ב-1755
קטגוריה:אמריקאים שנפטרו ב-1829
הבחירות הכלליות בלבנון (1972)

**הבחירות לפרלמנט הלבנוני** נערכו בשלושה סבבים באפריל 1972. בבחירות אלו נבחר הפרלמנט הלבנוני ה־13, אך עקב חוסר היכולת לקיים בחירות חדשות לפרלמנט במהלך מלחמת האזרחים בלבנון, הכריז הפרלמנט על עצמו כפרלמנט ה־14 (1976), ה־15 (1980), ה־16 (1984) וה־17 (1988) ופוזר רק באוקטובר 1992.

## רקע
הבחירות נערכו על פי חוק הבחירות שנחקק על ידי נשיא לבנון פואד שהאב ב־1960. החוק קבע חלוקה ל־26 מחוזות בחירה.

על פי האמנה הלאומית מ־1943 נקבע יחס של 6:5 בין הנוצרים למוסלמים בפרלמנט, לטובת הנוצרים.

בבחירות השתתפה המפלגה הקומוניסטית הלבנונית, שהפכה לחוקית באוגוסט 1970, לאחר שהוצאה מחוץ לחוק ב־1948.

הסבב הראשון נערך ב־16 באפריל במחוז צפון לבנון בו נבחרו 36 מחברי הבית, השני ב־23 באפריל באל-בקאע ודרום לבנון בו נבחרו 33, ובסבב שלישי ב־30 באפריל בהר הלבנון נבחרו 30 מחברים.

ארבעה נהרגו באלימות הקשורה לבחירות.

## תוצאות הבחירות

מתוך 63 העצמאים שנבחרו, 52 היו מזוהים כסיעות. סיעת ג'ונבלאט כללה שמונה חברים (5 נציגי המפלגה הסוציאליסטית הפרוגרסיבית ושלושה עצמאים), סיעת  מנתה תשעה חברים (7 עצמאים ו־2 נציגי המפלגה הסוציאל-דמוקרטית של לבנון), סיעת סולימאן פרנג'יה (9 חברים), סיעת רשיד כראמי (7 חברים), סיעת  (6 חברים), סיעת מג'יד ארסלאן (4 חברים) וסיעת  (3 חברים). לחזית הארמנית המהפכנית היו חבר רשמי אחד וארבעה עצמאים.

מתוך 99 חברי הפרלמנט, 39 נבחרו לראשונה לכהונה בבית, 46 כיהנו בפרלמנט הקודם ו־14 כיהנו בפרלמנט בעבר.

## לאחר הבחירות
לאחר הבחירות הקים ראש ממשלת לבנון סעאב סאלם ממשלה חדשה, שהושבעה ב־27 במאי 1972. הממשלה החדשה קיבלה את אמון הפרלמנט בהצבעה ב־14 ביוני 1972, כאשר 77 תומכים מול 15 מתנגדים.

עקב פריצת מלחמת האזרחים בלבנון ב־1975 לא התאפשר קיום בחירות חדשות, והפרלמנט האריך את כהונתו מפעם לפעם. כך הפרלמנט הכריז על עצמו כפרלמנט ה־14 ב־1976, כפרלמנט ה־15 ב־1980, כפרלמנט ה־16 ב־1984 וכפרלמנט ה־17 ב־1988. שרידי חברי הפרלמנט התכנסו באוקטובר 1989 וחתמו על הסכם טאיף לסיום המלחמה. ההסכם אושרר ב־5 בנובמבר 1989 על ידי 58 מתוך 68 חברי הפרלמנט הנותרים. מישל עאון, שטען להיותו ראש ממשלת לבנון וממלא מקום הנשיא, הכריז על פיזור הפרלמנט ב־4 בנובמב 1989 עקב התנגדותו להסכם.

ביוני 1991 מונו 55 חברים חדשים לפרלמנט, דבר שהגדיל את מספר חברי הפרלמנט ל־108.

ב־1989 הוארכה כהונתו של הפרלמנט עד דצמבר 1994, אך ביולי 1992 אושר חוק פיזור הפרלמנט, אשר בעקבותיו נערכו בחירות חדשות.

## הערות שוליים

קטגוריה:בחירות פרלמנטריות בלבנון
קטגוריה:1972 בפוליטיקה
אצטדיון רושן

**אצטדיון רושן** (בערבית: **ملعب روشن**, בתעתיק מדויק: **מלעב רושן**) הוא אצטדיון רב-תכליתי המתוכנן להיבנות בדרום-מערב העיר ריאד שבערב הסעודית, ומיועד לארח משחקים בשלב הבתים ובשלב 32 הגדולות של מונדיאל 2034. האצטדיון מיועד להכיל 46,000 מקומות ישיבה.

האצטדיון נקרא על-שם חברת פיתוח הנדל"ן  Roshn  שבבעלות קרן ההשקעות הציבורית הסעודית, שתחזיק בבעלות על האצטדיון ותפעיל אותו כאשר ייפתח.

בניית האצטדיון מתוכננת להתחיל בשנת 2028, והוא מתוכנן להיפתח בשנת 2030.

## הערות שוליים

קטגוריה:אצטדיוני כדורגל בערב הסעודית
קטגוריה:ריאד: אצטדיונים ומתקני ספורט
קטגוריה:אצטדיונים ומתקני ספורט: מיזמים עתידיים
הבנק האסלאמי הפלסטיני

**הבנק האסלאמי הפלסטיני** (באנגלית: **Palestine Islamic Bank**, שם מלא: **Palestine Islamic Bank for Development and Finance Public Holdings Company**), או בראשי תיבות **PIB,** היא חברה פלסטינית בעלת מניות ציבוריות בע"מ שנרשמה ב-1995, והחלה את פעילותה הבנקאית ב-1997.

עם הקמתו של הבנק, מטה המינהל הציבורי שלו שכן בעיר עזה, אך בתחילת שנות ה-2010 העביר את משרדיו למטה חדש בשכונת אל־מסיון ברמאללה.

הבנק מספק את שירותי הבנקאות, הפיננסים, המסחר וההשקעות שלו בהתאם לחוק האסלאמי באמצעות 43 סניפים ומשרדים, וכ-100 כספומטים הפרוסים בשטחי הרשות הפלסטינית ביהודה ושומרון וברצועת עזה. הבנק גם חבר באיגוד הבנקים הערביים.

הבנק משיק מדי שנה את פרס הבנק האסלאמי בפלסטין למחקר מדעי בשיתוף המשרד הפלסטיני להשכלה גבוהה ולמחקר מדעי.

ההון הרשום של הבנק הגיע ל-100 מיליון דולר בשנת 2023. כמו כן יש לה מניות בחברת הביטוח Takaful, ובחברת Ijara.

## היסטוריה
חברת הבנק האסלאמי הפלסטיני הוקמה ב-25 בנובמבר 1995, ונרשמה אצל רשם החברות ב-16 בדצמבר 1995, עם הון של 10 מיליון דולר.

החברה קיבלה אישור סופי להתחיל בעבודתה מהרשות המוניטרית הפלסטינית ב-15 במאי 1997.

ב-13 במאי 2005, הבנק האסלאמי רכש את הנכסים נטו של סניף העסקאות האסלאמיות של בנק קהיר-עמאן.

בשנת 2010 רכש הבנק האסלאמי את נכסי הבנק האסלאמי בפלסטין אל-אקצא.

בשנת 2019 הצטרף הבנק ל-UN Global Compact, הכולל מדיניות אחראית ובת-קיימא מוסכמת גלובלית בתחומי זכויות אדם, סביבה, עבודה ואנטי שחיתות.

## משקיעים

## קישורים חיצוניים
* 

* אתר הבנק האסלאמי בפלסטין
* הבנק האסלאמי הפלסטיני, באתר פייסבוק

## הערות שוליים

קטגוריה:בנקים
קטגוריה:הרשות הפלסטינית: כלכלה
האצטדיון הבין-לאומי המלך סלמאן

**האצטדיון הבין-לאומי המלך סלמאן** (בערבית: **ملعب الملك سلمان الدولي**, בתעתיק מדויק: **מלעב אלמלכ סלמאן אלדולי**) הוא אצטדיון רב-תכליתי המתוכנן להיבנות בעיר ריאד שבערב הסעודית, ומיועד לארח את משחק הפתיחה ואת משחק הגמר של מונדיאל 2034.  האצטדיון מיועד להכיל 92,000 מקומות ישיבה, והוא נקרא על-שם סלמאן, מלך ערב הסעודית.

בניית האצטדיון מתוכננת להתחיל בשנת 2025, והוא מתוכנן להיפתח ברבעון הרביעי של שנת 2029. עם סיום מונדיאל 2034, האצטדיון צפוי לשמש כאצטדיון הביתי של נבחרת ערב הסעודית בכדורגל.

## הערות שוליים

קטגוריה:אצטדיוני כדורגל בערב הסעודית
קטגוריה:ריאד: אצטדיונים ומתקני ספורט
קטגוריה:אצטדיונים ומתקני ספורט: מיזמים עתידיים
אצטדיון הנסיך מוחמד בן סלמאן

**אצטדיון הנסיך מוחמד בן סלמאן** (בערבית: **ملعب الأمير محمد بن سلمان**, בתעתיק מדויק: **מלעב אלאמיר מחמד בן סלמאן**) הוא אצטדיון רב-תכליתי המתוכנן להיבנות בפרויקט אל-קידיה  בעיר ריאד שבערב הסעודית, ומיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034, וכן את המשחק על המקום השלישי. האצטדיון מיועד להכיל 46,979 מקומות ישיבה, והוא נקרא על-שם יורש העצר הסעודי, הנסיך מוחמד בן סלמאן אאל סעוד.

בניית האצטדיון מתוכננת להתחיל בשנת 2026, והוא מתוכנן להיפתח בשנת 2029 ולשמש את קבוצות א-נסר ואל-הילאל מליגת העל הסעודית. 

## הערות שוליים

קטגוריה:אצטדיוני כדורגל בערב הסעודית
קטגוריה:ריאד: אצטדיונים ומתקני ספורט
קטגוריה:אצטדיונים ומתקני ספורט: מיזמים עתידיים
קטגוריה:א-נסר (כדורגל)
קטגוריה:אל-הילאל
אצטדיון ניאום

**אצטדיון ניאום** (בערבית: **ملعب نيوم**, בתעתיק מדויק: **מלעב ניום**) הוא אצטדיון רב-תכליתי המתוכנן להיבנות במטרופולין המתוכנן ניאום שבערב הסעודית, ומיועד לארח משחקים בשלב הבתים, בשלב 32 הגדולות, בשלב שמינית הגמר ובשלב רבע הגמר של מונדיאל 2034. האצטדיון מיועד להכיל 46,010 מקומות ישיבה.

בניית האצטדיון מתוכננת להתחיל בשנת 2027, והוא מתוכנן להיפתח בשנת 2032. עם סיום מונדיאל 2034, האצטדיון צפוי לשמש כאצטדיון הביתי של קבוצת ניאום.

## הערות שוליים

קטגוריה:אצטדיוני כדורגל בערב הסעודית
קטגוריה:אצטדיונים ומתקני ספורט: מיזמים עתידיים
אצטדיון עראמקו

**אצטדיון עראמקו** (בערבית: **ملعب ارامكو**, בתעתיק מדויק: **מלעב אראמקו**) הוא אצטדיון רב-תכליתי המתוכנן להיבנות בצפון העיר ח'ובאר שבערב הסעודית, ומיועד לארח משחקים בשלב הבתים, בשלב 32 הגדולות ובשלב שמינית הגמר ובשלב רבע הגמר של מונדיאל 2034. בנוסף, יארח האצטדיון משחקים במסגרת גביע אסיה בכדורגל 2027. האצטדיון מיועד להכיל 46,096 מקומות ישיבה.

האצטדיון נקרא על-שם חברת עראמקו הסעודית, חברת הנפט הממלכתית של ערב הסעודית, והוא נבנה בשיתוף פעולה בין החברה לחברת פיתוח הנדל"ן  Roshn  שבבעלות קרן ההשקעות הציבורית הסעודית.

בניית האצטדיון החלה בשנת 2024, והוא מתוכנן להיפתח בשנת 2026. עם סיום הבנייה, האצטדיון צפוי לשמש כאצטדיון הביתי של קבוצת אל-קאדסיה מליגת העל הסעודית.

## הערות שוליים

קטגוריה:אצטדיוני כדורגל בערב הסעודית
קטגוריה:אצטדיונים ומתקני ספורט: מיזמים עתידיים
אצטדיון הקריה הכלכלית המלך עבדאללה

**אצטדיון הקריה הכלכלית המלך עבדאללה** (בערבית: **ملعب مدينة الملك عبد الله الاقتصادية**, בתעתיק מדויק: **מלעב מדינה' אלמלכ עבד אללה אלאקתצאדיה**) הוא אצטדיון רב-תכליתי המתוכנן להיבנות בקריה הכלכלית על שם המלך עבדאללה שבערב הסעודית, ומיועד לארח משחקים בשלב הבתים ובשלב 32 הגדולות של מונדיאל 2034. האצטדיון מיועד להכיל 45,700 מקומות ישיבה.

בניית האצטדיון מתוכננת להתחיל בשנת 2027, והוא מתוכנן להיפתח בשנת 2032.

## הערות שוליים

קטגוריה:אצטדיוני כדורגל בערב הסעודית
קטגוריה:אצטדיונים ומתקני ספורט: מיזמים עתידיים
רומה (אלבום)

"**רומה**" הוא אלבום האולפן השמיני של הזמר עמיר לב, אשר יצא בשנת 2022. האלבום כולל, בין היתר, את השירים "העתיד קרוב", "מיליוני דולרים", "חזרתי למים" ו"מאמין ליונים".

## ביקורת
האלבום זכה למגוון ביקורות. דודי פטימר כתב על האלבום: "האלבום החדש של עמיר לב ("רומה") הוא ממתק חלומי המציג בצורה אפוקליפטית ומתוקה את המציאות שלנו בנימת מלנכוליה אישית וביקורת חברתית העטופה בצלילים נוגעים הממזגים בין מזרח למערב בצורה מדויקת."

בן שלו מ"הארץ" כתב על האלבום: "בכל פעם שנדמה כי שיריו של לב לא יכולים להיות יותר קונקרטיים, הוא מוציא אלבום חדש קטן וספציפי יותר. אחרי שבאלבומיו האחרונים נטש את המלודיה, ב"רומה" הוא מוצא פתרון כדי להסתדר בלעדיה."

## רשימת רצועות

## הערות שוליים

קטגוריה:אלבומי עמיר לב
קטגוריה:אלבומים בעברית
קטגוריה:אלבומי חברת התו השמיני
פרנק גארי

**פרנק בויד גארי** (באנגלית: **Frank Boyd Gary**; 9 במרץ 1860 – 7 בדצמבר 1922) היה פוליטיקאי אמריקאי, אשר כיהן כחבר הסנאט של ארצות הברית מטעם קרוליינה הדרומית.

## ביוגרפיה
גארי נולד ב-9 במרץ 1860 בקוקסברי שבקרוליינה הדרומית, הוא למד בבית הספר הקהילתי קוקסברי וביוניון קולג' (סקנקטדי, ניו יורק). הוא למד משפטים, התקבל ללשכת עורכי הדין והחל לעסוק במקצוע באבוויל, קרוליינה הדרומית ב-1881. בין השנים 1890–1900 כיהן כחבר בית הנבחרים של קרוליינה הדרומית, וכיהן כיושב ראש בית הנבחרים בין השנים 1895–1900. הוא היה ציר לוועידה החוקתית של המדינה ב-1895 וחבר בבית הנבחרים של המדינה שוב ב-1906.

גארי נבחר לסנאט של ארצות הברית מטעם המפלגה הדמוקרטית כדי למלא את המושב שהתפנה בשל מותו של אסברי לטימר וכיהן מ-6 במרץ 1908 עד 3 במרץ 1909; הוא לא הועמד לבחירה מחדש ב-1908, ולאחר כהונתו בסנאט נבחר שוב לחבר בבית הנבחרים של המדינה ב-1910. ב-1912 נבחר לשופט של המחוז השיפוטי השמיני וכיהן עד מותו בצ'ארלסטון שבקרוליינה הדרומית ב-7 בדצמבר 1922; הוא נקבר בבית הקברות לונג קני, אבוויל, קרוליינה הדרומית.

פרנק ב. גארי מונה גם כשופט מיוחד במחוז לקסינגטון במשפטו של ג'יימס ה. טילמן (סגן מושל קרוליינה הדרומית ואחיינו של הסנאטור בנג'מין טילמן) ב-1903 בגין רצח נרסיסו גנר גונזלס (העורך המייסד של *The State*, העיתון של קולומביה, קרוליינה הדרומית).

נטען כי גארי היה "תומך טילמן" (Tillmanite), אם כי אין ראיות חותכות שהפגין נטייה פוליטית במהלך המשפט. עם זאת, המושבעים נחשבו למוטים ומפלגתיים, במיוחד לאור העובדה שטילמן ירה בגונזלס באור יום לעיני עדים רבים. טילמן זוכה לכאורה על בסיס טענת הגנה עצמית, אך סביר יותר שהמושבעים האמינו שהוא פעל בצדק. גונזלס ניהל מסע תקשורתי עז נגד טילמן בעיתון המקומי, מה שתרם להפסדו של טילמן בבחירות למשרת מושל קרוליינה הדרומית בשנת 1902.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:בוגרי מכללת יוניון
קטגוריה:אמריקאים שנולדו ב-1860
קטגוריה:אמריקאים שנפטרו ב-1922
קלאוד קיאמבה

**קלאוד קיאמבה** (בהולנדית: **Claude Kiambe**; נולד ב-16 בספטמבר 2003) הוא זמר-יוצר הולנדי, שנולד ב. הוא ייצג את הולנד באירוויזיון 2025  עם השיר "C'est La Vie", שהתקיים בבזל שבשווייץ.

## קריירה
בשנת 2019 השתתף קיאמבה בעונה השמינית של *The Voice Kids Holland*. הוא הודח בשלבי הדו-קרב. ב-2020 הגיע למקום הראשון ב-**, וזכה בחוזה הקלטות בחברת התקליטים קלאוד 9 מיוזיק. ב-2022 הוציא קיאמבה לאור את סינגל הבכורה שלו, "Ladada (Mon dernier mot)". הוא הגיע למקום הראשון במצעד 40 הסינגלים ההולנדיים. את אלבום הבכורה שלו, *[[Parler français]]*, פרסם ב-5 בנובמבר 2024.

ב-19 בדצמבר 2024 הכריז תאגיד השידור ההולנדי AVROTROS כי קיאמבה עתיד לייצג את  באירוויזיון 2025, שיתקיים בבזל שבשווייץ.

באירוויזיון הופיע בחצי הגמר השני והעפיל לגמר. בגמר דורג במקום ה-12 עם 175 נקודות; 133 מהשופטים ו-42 נקודות מהקהל.

## חיים אישיים
קיאמבה נולד ב. בגיל תשע ברח עם אימו ואחיו להולנד. לאחר הגעתם נקלטו במקלט לפליטים באלקמאר. מאוחר יותר עברה המשפחה לאנקוייזן.

## דיסקוגרפיה
### אלבומי אולפן
* 2024: *[[Parler français]]*

## קישורים חיצוניים
* 

## הערות שוליים

קטגוריה:זמרים הולנדים
קטגוריה:משתתפי אירוויזיון 2025
קטגוריה:נציגי הולנד באירוויזיון
קטגוריה:הולנדים שנולדו ב-2003
אצטדיון חוף אל-קידיה

**אצטדיון חוף אל-קידיה** (בערבית: **ملعب ساحل القدية**, בתעתיק מדויק: **מלעב סאחל אלקדיה**) הוא אצטדיון רב-תכליתי המתוכנן להיבנות בעיר ג'דה שבערב הסעודית, בלב פרויקט חוף אל-קידיה שלחופי ים סוף, ומיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034. האצטדיון מיועד להכיל 46,096 מקומות ישיבה.

בניית האצטדיון מתוכננת להתחיל בשנת 2027, והוא מתוכנן להיפתח בשנת 2032.

## הערות שוליים

קטגוריה:אצטדיוני כדורגל בערב הסעודית
קטגוריה:אצטדיונים ומתקני ספורט: מיזמים עתידיים
קטגוריה:ג'דה: מבנים
אסברי לטימר

**אסברי צ'רצ'וול לטימר** (באנגלית: **Asbury Churchwell Latimer**; 31 ביולי 1851 – 20 בפברואר 1908) היה חבר בית הנבחרים של ארצות הברית וחבר הסנאט של ארצות הברית מטעם קרוליינה הדרומית.

## ביוגרפיה
לטימר נולד ב-31 ביולי 1851 ליד לוונדסוויל שבקרוליינה הדרומית, למד בבתי הספר הציבוריים, עסק בעיסוקים חקלאיים, ובשנת 1880 עבר לבלטון, קרוליינה הדרומית והקדיש את זמנו לחקלאות.

לטימר נבחר מטעם המפלגה הדמוקרטית לבית הנבחרים של ארצות הברית לקונגרס ה-53 ולארבעת הקונגרסים הבאים, וכיהן מ-4 במרץ 1893 עד 3 במרץ 1903. הוא לא ניסה להיבחר ב-1902, לאחר שהפך למועמד לסנאט של ארצות הברית. הוא נבחר לסנאט וכיהן מ-4 במרץ 1903 ועד מותו ב-1908.

במהלך כהונתו בסנאט, מונה בשנת 1907 לחבר בוועדת ההגירה של ארצות הברית.

הוא נפטר מדלקת הצפק בוושינגטון הבירה ב-20 בפברואר 1908 ונקבר בבית הקברות בלטון, בלטון, קרוליינה הדרומית.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1851
קטגוריה:אמריקאים שנפטרו ב-1908
אצטדיון אוניברסיטת המלך ח'אלד

**אצטדיון אוניברסיטת המלך ח'אלד** (בערבית: **ملعب جامعة الملك خالد**, בתעתיק מדויק: **מלעב ג'אמעה אלמלכ ח'אלד**) הוא אצטדיון כדורגל השייך לאוניברסיטת המלך ח'אלד , וממוקם בדרום-מזרח העיר אבהא שבערב הסעודית. האצטדיון מיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034.

עבודות להרחבת האצטדיון מתוכננות להתחיל בשנת 2030 ולהסתיים בשנת 2032, ולאחר ההרחבה הוא מיודע להכיל 45,428 מקומות ישיבה.

## הערות שוליים

קטגוריה:אצטדיוני כדורגל בערב הסעודית
ג'ון מקלורין

**ג'ון לוונדס מקלורין** (באנגלית: **John Lowndes McLaurin**; 9 במאי 1860 – 29 ביולי 1934) היה פוליטיקאי אמריקאי, אשר כיהן כחבר בית הנבחרים של ארצות הברית וכחבר הסנאט של ארצות הברית מטעם קרוליינה הדרומית.

## ביוגרפיה
מקלורין נולד ב-9 במאי 1860 ברד בלוף שבקרוליינה הדרומית, במחוז מרלבורו, ולמד בבתי ספר בבנטסוויל שבקרוליינה הדרומית ובאנגלווד שבניו ג'רזי, כמו גם באקדמיה הצבאית בית'ל (ליד וורנטון שבווירג'יניה) ובמכללת סווארת'מור (בפנסילווניה). כבוגר המכון הצבאי של קרוליינה, הוא למד משפטים באוניברסיטת וירג'יניה בשארלוטסוויל, התקבל ללשכת עורכי הדין ב-1883 והחל לעסוק במקצוע בבנטסוויל. הוא כיהן כחבר בבית הנבחרים של קרוליינה הדרומית בשנים 1890–1891 וכתובע הכללי של המדינה מ-1891 עד 1892. בתקופה שבה בנג'מין טילמן פנה בפניות דמגוגיות למעמד הפועלים הלבן, מקלורין הפך לאחד מהראשונים בקרוליינה הדרומית מהמעמד הגבוה שתמכו בו. בשנת 1892 הצמיד טילמן למקלורין את הכינוי "ג'ו עם ראש מתולתל קטן" שנדבק בו לשארית חייו.

מקלורין נפרד מטילמן ב-1894 והם הפכו לאויבים מרים. טילמן האשים אותו בקבלת שוחד מתעשיית הטקסטיל, מה שהוביל לקרב האגרוף המפורסם בין השניים במליאת הסנאט ב-22 בפברואר 1902. שני הגברים ננזפו על התקרית.

מקלורין נבחר בשנת 1892 מטעם המפלגה הדמוקרטית לקונגרס ה-52 כדי למלא את המקום שהתפנה בשל מותו של . הוא נבחר מחדש לקונגרסים ה-53, ה-54 וה-55 וכיהן מ-5 בדצמבר 1892 עד התפטרותו ב-31 במאי 1897. הוא מונה ולאחר מכן נבחר מטעם המפלגה הדמוקרטית לסנאט של ארצות הברית כדי למלא את המושב שהתפנה בשל מותו של ג'וזף ארל וכיהן מ-1 ביוני 1897 עד 3 במרץ 1903; הוא לא הועמד לבחירה מחדש. בקונגרס התמחה בעניינים פיסקאליים.

מקלאורין עסק בעריכת דין בעיר ניו יורק. מאוחר יותר הוא חזר לעסוק בחקלאות בבנטסוויל ונבחר לסנאט של קרוליינה הדרומית, שבו כיהן בשנים 1913–1914. הוא הקים את מערכת מחסני המדינה לאחסון ומימון כותנה, ושימש כממונה על מחסני המדינה מ-1915 ועד להתפטרותו ב-1917. הוא מת באחוזתו ליד בנטסוויל, קרוליינה הדרומית ב-29 ביולי 1934 ונקבר בבית הקברות מק'קול. ביתו, בית רוברטסון-אסטרלינג-מקלורין, נרשם במרשם הלאומי של מקומות היסטוריים בשנת 1984.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:התובעים הכלליים של קרוליינה הדרומית
קטגוריה:בוגרי בית הספר למשפטים באוניברסיטת וירג'יניה
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית מקרוליינה הדרומית
קטגוריה:סנאטורים חברי המפלגה הדמוקרטית
קטגוריה:אלימות פוליטית בארצות הברית
קטגוריה:אמריקאים שנולדו ב-1860
קטגוריה:אמריקאים שנפטרו ב-1934
דמיטרי נליובין

**דמיטרי ולדיסלבוביץ' נליובין** (ברוסית: **Дмитрий Владиславович Нелюбин**; 8 בפברואר 1971 – 1 בינואר 2005) היה רוכב מרוצי אופני מסלול סובייטי, אלוף אולימפי (סיאול 1988) במרוץ מרדף קבוצתי.

## חיים אישיים
נליובין נולד בלנינגראד שברפובליקה הסובייטית הפדרטיבית הסוציאליסטית הרוסית, ברית המועצות. אביו הוא רוכב האופניים ולדיסלב נליובין , שהשתתף באולימפיאדת מקסיקו סיטי (1968).

## קריירה
באולימפיאדת סיאול (1988), בגיל 17, זכה נליובין במדליית זהב יחד עם ויאצ'סלב יקימוב, ארתוראס קאספוטיס  וגינטאוטס אומראס  במרוץ המרדף הקבוצתי ל-4,000 מטר בענף אופני המסלול, בשיא עולם חדש של 4:16.10 דקות. זכייה זו הפכה אותו לאלוף האולימפי הצעיר ביותר בהיסטוריה בענף האופניים.

באולימפיאדת ברצלונה (1992) התחרה נליובין עבור המשלחת המאוחדת לאחר התפרקות ברית המועצות, וסיים במקום שישי במרוץ המרדף הקבוצתי ל-4,000 מטר בתוצאה של 4:19.343 דקות.

נליובין המשיך להתחרות עד לפרישתו בשנת 1997.

## רציחתו
ב-1 בינואר 2005, סמוך לשעה 5:00, יצאו נליובין וחבריו מהבית על-מנת לשגר זיקוקים במרכז סנקט פטרבורג. מספר בחורים צעירים התעמתו עם נליובין וחבורתו, ובמקום התפתחה תגרה. נליובין נדקר בבטנו ונפל על הקרקע, והתוקפים נמלטו מהזירה. כוחות החירום הגיעו לזירה לאחר כחצי שעה, ובשעה 11:40, לאחר ארבע שעות בניתוח בבית החולים נקבע מותו של נליובין כתוצאה מאיבוד דם.

## קישורים חיצוניים

* 

## הערות שוליים

קטגוריה:אלופים אולימפיים מרוסיה
קטגוריה:אלופים אולימפיים מברית המועצות
קטגוריה:אלופים אולימפיים: רוכבי אופניים
קטגוריה:רוכבי אופניים רוסים
קטגוריה:רוכבי אופניים באולימפיאדת סיאול (1988)
קטגוריה:רוכבי אופניים באולימפיאדת ברצלונה (1992)
קטגוריה:קורבנות רצח ברוסיה
קטגוריה:רוסים שנולדו ב-1971
קטגוריה:סובייטים שנולדו ב-1971
קטגוריה:רוסים שנפטרו ב-2005
צבי אופיר

**צבי אופיר** (29 באוקטובר 1926 – 17 בפברואר 2013) היה פרופסור למינהל עסקים, ראש המחלקה למינהל עסקים ב וראש החוג לחשבונאות בה. מייסד המחלקה לכלכלה ומינהל עסקים באוניברסיטת אריאל. יו"ר חוג הפרופסורים לחוסן מדיני וכלכלי.

## קורות חיים
נולד ב-1926 בעיר קרנוב (יגרנדורף) בצ'כוסלובקיה, בשם ארנסט גולדברגר. עלה לארץ בשנת 1939, בהיותו בן 13 עם משפחתו.

ב-1951 החל ללמוד לתואר ראשון בכלכלה ומדע המדינה באוניברסיטה העברית בירושלים. סיים תואר שני בכלכלה וסטטיסטיקה בשנת 1956 ונסע לארצות הברית להמשך לימודי דוקטורט ב-MIT, בוסטון, מסצ'וסטס. התזה שלו בגמר הדוקטורט הייתה בנושא "מחירי העברה בפירמה מבוזרת". בשנת 1960 סיים את הדוקטורט, חזר לארץ והצטרף לסגל המחלקה למינהל עסקים באוניברסיטה העברית. התמנה לתפקיד מרצה בשנת 1961, מרצה בכיר בשנת 1967 ופרופסור חבר במינהל עסקים בשנת 1977.

במהלך הקריירה שלו מילא שורה של תפקידים במינהל אקדמי, ביניהם, ראש המחלקה למינהל עסקים באוניברסיטה העברית בין השנים 1967–1969, ראש החוג לחשבונאות באוניברסיטה העברית ויו"ר ועדת השכר של ועד ראשי האוניברסיטאות (ור"ה) בשנת 1978.

במקביל כיהן במישור הציבורי כחבר המועצה הלאומית לתעופה אזרחית, בראשות אלוף (מיל.) שלמה שמיר, שקדמה לרשות התעופה האזרחית של היום (1962–1966); היה חבר הוועדה המייעצת לענייני בנקאות בבנק ישראל (1969–1972); יו"ר ועדת מיזוגים בנציבות מס הכנסה (1970–1980); חבר בוועדת עוזיאל שטיינברג בנושא מיסוי בתקופת אינפלציה (1984–1985); וחבר ועדת מישאלי לעניין משק המים (1992–1993). סמוך לפני יציאתו לפנסיה, ב-1988 הוא מונה גם לחבר בדירקטוריון של בנק לאומי לישראל וכיהן כתפקיד זה במשך מעל 10 שנים.

סמוך לפרישתו מאוניברסיטת אריאל, ביולי 2003 שר האוצר דאז בנימין נתניהו מינה אותו לאחד משלושת חברי הוועדה הציבורית לבחינת אופן השימוש ב"כרית הביטחון" לקרנות הפנסיה ההסתדרותיות הוותיקות.

## אוניברסיטת אריאל
בשנת 1983 התחיל להעביר בהתנדבות קורס בכלכלה במכללת יהודה ושומרון, שהחלה לפעול בקדומים. כך התחיל בעצם בהקמת המחלקה הראשונה במוסד אקדמי חדש בלב השומרון. קרוב ליציאתו לפנסיה בשנת 1989, הוא הרחיב את הלימודים בכלכלה וחשבונאות, לתוכנית אקדמית שלמה, ובשנת 1995 הקים את המחלקה לכלכלה ומינהל עסקים במכללת יהודה ושומרון באריאל. מחלקה זו הייתה הראשונה לקבל היתר לימודים מהמועצה להשכלה גבוהה (יהודה ושומרון) במסגרת המכללה, שהתפתחה לאוניברסיטת אריאל. אופיר כיהן כראש המחלקה לכלכלה ומינהל עסקים באריאל עד שנת 2002.

במקביל לכל אלה היה אופיר גם ממייסדי חוג הפרופסורים לחוסן מדיני וכלכלי ב-1988 ולאחר מכן חבר בחוג וב-1996 היו"ר השישי שלו. בנוסף כיהן שנים רבות כגזבר העמותה והיה גם גזבר שתי עמותות נוספות: "מרכז אריאל למחקרי מדיניות", ו"האגודה לזכות הציבור לדעת".

נפטר בירושלים ב-2013. בשבוע אחרון לפני מותו עוד עבד על שינויים בתקנון הסנט של אוניברסיטת אריאל, להתאים אותו למעמדו האוניברסיטאי החדש של המוסד. נקבר בהר המנוחות בירושלים.

## קישורים חיצוניים
* 

## הערות שוליים

קטגוריה:סגל האוניברסיטה העברית בירושלים: מינהל עסקים
קטגוריה:סגל אוניברסיטת אריאל בשומרון
קטגוריה:ראשי חוג הפרופסורים לחוסן מדיני וכלכלי
קטגוריה:האגודה לזכות הציבור לדעת
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:ירושלים: אישים
קטגוריה:אנשי העלייה החמישית
קטגוריה:ישראלים ילידי צ'כוסלובקיה
קטגוריה:יהודים הקבורים בהר המנוחות
קטגוריה:ישראלים שנולדו ב-1926
קטגוריה:ישראלים שנפטרו ב-2013
תחנת פוליקליניקו (מטרו רומא)

**פוליקליניקו** היא תחנה תת-קרקעית בקו B של המטרו של רומא. היא ממוקמת ברובע נומנטאנו ליד פיאצה ססארי. התחנה לוקחת את שמה מהמרפאה הסמוכה אומברטו I.

## היסטוריה
התחנה נחנכה ב-8 בדצמבר 1990 עם הארכת קו B מטרמיני לרבּיבּיה.

ב-29 בנובמבר 2020, בערך חודש לאחר תחנת קסטרו פרטוריו הסמוכה, היא נסגרה על מנת לבצע עבודות תשתית קטנות למניעת חדירות מים, התאמת התחנה לתקנים למניעת שריפות ובנוסף בשביל לאפשר החלפת מערכות ההעברה. התחנה נפתחה מחדש ב-24 בדצמבר 2021.

## שירותים
בתחנה יש:
* 24x24 פיקסלים|Biglietteriaמכונת כרטיסים אוטומטית
* 24x24 פיקסלים|WC שירותים

## מחלפים
תחנת פוליקליניקו היא מרכז החלפה עם קווי החשמלית 3 ו-19, כמו גם עם קווי אוטובוס עירוניים רבים.
* 24x24 פיקסלים|Fermata tram תחנת חשמלית (פוליקליניקו, קווים 3 ו-19)
* 24x24 פיקסלים|Fermata autobus תחנת אוטובוס ATAC

## קישורים חיצוניים

## הערות שוליים

פוליקליניקו
סובאד קטאנה

**סובאד קטאנה** (בבוסנית: **Suvad Katana**; 6 באפריל 1969 – 8 בינואר 2005) היה כדורגלן בוסני ששיחק בעמדת הבלם.

## קריירת מועדונים
קטאנה גדל במחלקת הנוער של ז'לייזניצ'אר סרייבו, ובשנת 1987 החל לשחק בקבוצה הבוגרת של המועדון במסגרת ליגת העל היוגוסלבית. הוא שיחק במועדון במשך חמש עונות, בהן ערך 96 הופעות ליגה והבקיע שני שערים.

בשנת 1992 החלה מלחמת בוסניה, וקטאנה ברח יחד עם גורדאן וידוביץ'  ומריו סטאניץ' לשווייץ, ולאחר מכן עבר לבלגיה, בה שיחק במועדונים ראסינג גנק, גנט ואנדרלכט מליגת העל הבלגית. בעונת  שיחק באדנאספור מליגת העל הטורקית, ולאחר מכן חזר בבלגיה וחתם בלוקרן, בה שיחק במשך חמש עונות. בתום עונת  פרש קטאנה מכדורגל לאחר פציעות חוזרות בברכו.

## קריירה בינלאומית
ב-24 באפריל 1996 ערך קטאנה את הופעת הבכורה שלו בנבחרת בוסניה והרצגובינה, בתיקו 0-0 נגד נבחרת אלבניה במשחק ידידות. בסך הכל ערך עשר הופעות במדי הנבחרת, חלקן במסגרת מוקדמות מונדיאל 1998 ומוקדמות יורו 2000.

## חיים אישיים ומותו
קטאנה היה נשוי ואב לשני ילדים.

לאחר פרישתו מכדורגל, עבד בחברת הנדל"ן של חברו לשעבר לקבוצה גורדאן וידוביץ'.

ב-8 בינואר 2005, בגיל 35, מת קטאנה בסרייבו שבבוסניה והרצגובינה כתוצאה מדום לב.

## קישורים חיצוניים

## הערות שוליים

קטגוריה:כדורגלנים יוגוסלבים
קטגוריה:בלמי כדורגל יוגוסלבים
קטגוריה:כדורגלנים בוסנים
קטגוריה:בלמי כדורגל בוסנים
קטגוריה:כדורגלני ז'לייזניצ'אר סראייבו
קטגוריה:כדורגלני ראסינג גנק
קטגוריה:כדורגלני גנט
קטגוריה:כדורגלני אנדרלכט
קטגוריה:כדורגלני אדנאספור
קטגוריה:כדורגלני לוקרן
קטגוריה:כדורגלני נבחרת בוסניה והרצגובינה
קטגוריה:בוסנים שנולדו ב-1969
קטגוריה:נפטרים ב-2005